CELEX: E2021C0203
Language: et
Date: 2021-07-16 00:00:00
Title: EFTA järelevalveameti delegeeritud otsus nr 203/21/COL, 16. juuli 2021, millega kiidetakse Euroopa Parlamendi ja nõukogu määruse (EL) 2016/429 artikli 226 lõike 3 kohaselt heaks Norra ja Islandi riiklikud meetmed, mille eesmärk on piirata teatavate veeloomataudide mõju, ning tunnistatakse kehtetuks otsus nr 58/16/COL-D [2021/1957]

11.11.2021   
               
               
                  ET
               
               
                  Euroopa Liidu Teataja
               
               
                  L 399/8
               
            
         EFTA JÄRELEVALVEAMETI DELEGEERITUD OTSUS nr 203/21/COL,
         16. juuli 2021,
         millega kiidetakse Euroopa Parlamendi ja nõukogu määruse (EL) 2016/429 artikli 226 lõike 3 kohaselt heaks Norra ja Islandi riiklikud meetmed, mille eesmärk on piirata teatavate veeloomataudide mõju, ning tunnistatakse kehtetuks otsus nr 58/16/COL-D [2021/1957]
         EFTA JÄRELEVALVEAMET,
         Võttes arvesse EFTA riikide vahel järelevalveameti ja kohtu asutamise kohta sõlmitud lepingut, eriti selle protokolli 1 artikli 1 lõiget 2 ja artiklit 3,
         võttes arvesse Euroopa Majanduspiirkonna lepingu (edaspidi „EMP leping“) I lisa I peatüki osa 1.1 punktis 13 osutatud õigusakti, nimelt
         Euroopa Parlamendi ja nõukogu 9. märtsi 2016. aasta määrust (EL) 2016/429 loomataudide kohta, millega muudetakse teatavaid loomatervise valdkonna õigusakte või tunnistatakse need kehtetuks (edaspidi „määrus (EL) 2016/429“), (1)
         
         nagu seda on muudetud ja kohandatud EMP lepinguga kõnealuse lepingu I lisas osutatud konkreetsete valdkondlike kohandustega, eriti selle artiklit 226, artikli 266 lõiget 2 ja artikli 270 lõiget 2,
         võttes arvesse Euroopa Majanduspiirkonna lepingu I lisa I peatüki osa 1.1 punktis 13j nimetatud õigusakti, nimelt
         komisjoni 28. aprilli 2020. aasta delegeeritud määrust (EL) 2020/990, millega täiendatakse Euroopa Parlamendi ja nõukogu määrust (EL) 2016/429 seoses veeloomade ja neilt saadud loomsete saaduste liidusisese liikumisega seotud loomatervisenõuete ja sertifikaate käsitlevate nõuetega (edaspidi „delegeeritud määrus (EL) 2020/990“), (2)
         
         nagu seda on kohandatud EMP lepinguga kõnealuse lepingu I lisas osutatud valdkondlike kohandustega, eriti selle artikli 13 lõike 2 punkti c,
         võttes arvesse Euroopa Majanduspiirkonna lepingu I lisa I peatüki osa 1.1 punktis 13k nimetatud õigusakti, nimelt
         komisjoni 7. detsembri 2020. aasta rakendusmäärust (EL) 2020/2002, millega kehtestatakse eeskirjad Euroopa Parlamendi ja nõukogu määruse (EL) 2016/429 kohaldamiseks seoses liidusisese loetellu kantud taudidest teavitamise ja neid käsitleva liidu aruandlusega, liidu seireprogrammide ja likvideerimisprogrammide esitamise ja neid käsitleva aruandluse ning taudivaba staatuse tunnustamise taotlemise vormingu ja korraga ning elektroonilise teabesüsteemiga (edaspidi „rakendusmäärus (EL) 2020/2002“), (3)
         
         nagu seda on kohandatud EMP lepinguga kõnealuse lepingu I lisas osutatud konkreetsete valdkondlike kohandustega, eriti selle III lisa ja V lisa 4. jagu,
         võttes arvesse Euroopa Majanduspiirkonna lepingu I lisa I peatüki osa 1.1 punktis 13m nimetatud õigusakti, nimelt
         komisjoni 16. detsembri 2020. aasta rakendusmäärust (EL) 2020/2236, millega kehtestatakse Euroopa Parlamendi ja nõukogu määruste (EL) 2016/429 ja (EL) 2017/625 rakenduseeskirjad seoses selliste loomatervise sertifikaatide näidistega, mida kasutatakse veeloomade ja neilt saadud teatavate loomsete saaduste saadetiste liitu toomiseks ja liidusiseseks liikumiseks, selliste sertifikaatide ametliku sertifitseerimisega ning tunnistatakse kehtetuks määrus (EÜ) nr 1251/2008 (edaspidi „rakendusmäärus (EL) 2020/2236“), (4)
         
         nagu seda on kohandatud EMP lepinguga kõnealuse lepingu I lisas osutatud valdkondlike kohandustega, eriti selle artiklit 6 ning I lisa 1., 2., 3. või 5. peatükki,
         mida on kohandatud EMP lepinguga EMP lepingu protokolli nr 1 punkti 4 alapunktiga d,
         ning arvestades järgmist:
         
                     (1)
                  
                  
                     Määrust (EL) 2016/429, delegeeritud määrust (EL) 2020/990, rakendusmäärust (EL) 2020/2002 ja rakendusmäärust (EL) 2020/2236 hakati Euroopa Majanduspiirkonna riikides (edaspidi „EMP riigid“) kohaldama 21. aprillil 2021.
                  
               
                     (2)
                  
                  
                     Määrusega (EL) 2016/429 on kehtestatud loomadele või inimestele edasikanduvate taudide ennetamise ja tõrje õigusraamistik. Artikli 226 lõikega 1 on ette nähtud, et Norra ja Island võivad rakendada riiklikke meetmeid, et ennetada muu kui kõnealuse määruse artikli 9 lõike 1 punktis d osutatud loetellu kantud taudi riiki sissetoomist või tõrjuda sellise taudi levimist, kui kõnealune taud kujutab endast kõnealuses EMP riigis olulist ohtu veeloomade tervisele. Muud kui määruse (EL) 2016/429 artikli 9 lõike 1 punktis d osutatud loetellu kantud taudid hõlmavad veeloomade taude, mis ei kuulu ühessegi artikli 9 lõike 1 kohase loetelu kategooriasse (edaspidi „loetellu kandmata taudid“) ning loetellu kantud karpkalade herpesviroosi, mida on vastavalt määruse (EL) 2016/429 artikli 9 lõike 1 punktile e vaja EMPs seirata.
                  
               
                     (3)
                  
                  
                     Sellised riiklikud meetmed ei tohi minna kaugemale sellest, mis on kõnealuse taudi riiki sissetoomise vältimiseks või selle leviku tõrjumiseks vastavalt Norras või Islandil asjakohane ja vajalik.
                  
               
                     (4)
                  
                  
                     Sama määruse artikli 226 lõigetega 2, 3 ja 4 nõutakse Norralt ja Islandilt EFTA järelevalveameti (edaspidi „järelevalveamet“) eelnevat teavitamist kavandatavatest riiklikest meetmetest ja nähakse ette, et järelevalveamet kiidab sellised riiklikud meetmed heaks juhul, kui liikumispiirangute kehtestamine Norra või Islandi ja muude EMP riikide vahel on vajalik, et ennetada asjaomase taudi riiki sissetoomist või tõrjuda selle levimist, võttes arvesse kõnealuse taudi ja võetud meetmete üldist mõju EMP-le.
                  
               
                     (5)
                  
                  
                     Selleks et kaitsta Norra ja Islandi tervisestaatust, niivõrd kui üks riik või mõlemad riigid on heaks kiitnud konkreetset taudi käsitlevad määruse (EL) 2016/429 artikli 226 lõike 3 kohased riiklikud meetmed, peavad asjaomase taudi suhtes vastuvõtlike veeloomaliikide saadetised, mis saadetakse kas Norrasse või Islandile või nende riikide sees (edaspidi „asjaomased saadetised“), pärinema EMP riigist või selle osast, mis on sellest taudist vaba. Selliste saadetistega peab kaasas olema taudivaba staatust tõendav ametlik sertifikaat.
                  
               
                     (6)
                  
                  
                     Delegeeritud määruse (EL) 2020/990 artikli 13 lõike 2 punkti c kohaselt tagavad ettevõtjad, et asjaomaste saadetiste loomatervise sertifikaatidel on märgitud, et asjaomase liigi veeloomad vastavad kõnealuste riiklike meetmete järgimiseks vajalikele tervisetagatistele.
                  
               
                     (7)
                  
                  
                     Näidised loomatervise sertifikaatide kohta, millega tõendatakse asjaomase saadetise päritolukohta, on lisatud komisjoni rakendusmääruses (EL) 2020/2236 esitatud veeloomade EMP riikide vahelise saatmise ametlike sertifikaatide asjaomaste näidiste hulka ja neid tuleb asjaomaste saadetiste puhul kasutada.
                  
               
                     (8)
                  
                  
                     Norra või Islandi riiklikke meetmeid, mis on heaks kiidetud vastavalt määruse (EL) 2016/429 artikli 226 lõikele 3, tuleks kohaldada ainult seni, kuni need on asjakohased ja vajalikud, et ennetada taudide sissetoomist asjaomasesse riiki või tõrjuda nende levikut asjaomases riigis. Selleks et järelevalveamet saaks kõigi selliste meetmete asjakohasust ja vajalikkust korrapäraselt hinnata ning anda vajaduse korral võimaluse neid muuta, peaksid Norra ja Island saatma järelevalveametile igal aastal aruande, milles kirjeldatakse üksikasjalikult meetmete toimimist eelneval aastal. Kõik sellised iga-aastased aruanded ja muud asjaomased aruanded peaksid sisaldama teatavat teavet, mis on sätestatud rakendusmääruses (EL) 2020/2002.
                  
               
                     (9)
                  
                  
                     Määruse (EL) 2016/429 artikli 226 lõike 3 kohaselt heaks kiidetud likvideerimisprogrammid peaksid parandama taudiolukorda mõistliku aja jooksul. Ühtsuse huvides ei tohiks see ajavahemik olla pikem kui ajavahemik, mille jooksul tuleb lõpule viia määruse (EL) 2016/429 artikli 9 lõike 1 punktis c viidatud taudi likvideerimise programm. Määruse (EL) 2016/429 artikli 226 lõike 3 kohaselt heaks kiidetud likvideerimisprogrammi kohaldamisaeg ei tohiks seega ületada kuut aastat alates kuupäevast, mil järelevalveamet on selle esmakordselt heaks kiitnud. Nõuetekohaselt põhjendatud juhtudel ja vastavalt Norra või Islandi taotlusel peaks järelevalveametil olema võimalik pikendada likvideerimisprogrammi kohaldamisaega veel kuue aasta võrra. Maksimaalne kohaldamisaeg kehtestatakse selleks, et anda piisavalt aega likvideerimisprogrammi lõpuleviimiseks ning hoida samas ära veeloomade EMP-sisese liikumise ebaproportsionaalseid ja pikaajalisi häireid.
                  
               
                     (10)
                  
                  
                     3. märtsi 2016. aasta otsusega nr 58/16/COL-D (edaspidi „otsus nr 58/16/COL-D“) kiitis järelevalveamet heaks Norra riiklikud meetmed, mille eesmärk on piirata vastavalt direktiivi 2006/88/EÜ artiklile 43 Gyrodactylus salaris’e nakkuse mõju Norra piirkondades, mis loetakse olevat sellest taudist vabad (5). Määrusega (EL) 2016/429 tunnistatakse kehtetuks direktiiv 2006/88/EÜ, mis on nii otsuse nr 58/16/COL-D kui ka teatavate selliste õigusaktide (määruse (EÜ) nr 1251/2008 (6) ja komisjoni otsuse nr 2010/221/EÜ (7)) õiguslik alus, millele kõnealuses otsuses viidatakse. Selguse huvides tunnistatakse otsus nr 58/16/COL-D käesoleva otsusega kehtetuks.
                  
               
                     (11)
                  
                  
                     Järelevalveamet on tihedas koostöös Euroopa Komisjoniga hinnanud riiklikke meetmeid, mille eesmärk on piirata Norra poolt määruse (EL) 2016/429 (dokument nr 1207866) artikli 226 lõike 2 kohaselt teatatud Gyrodactylus salaris’e nakkuse (loetellu kandmata taud) mõju, võttes arvesse Maailma Loomatervise Organisatsiooni (OIE) (8) standardeid ning asjaomase taudi ja teatatud meetmete üldist mõju EMP-le.
                  
               
                     (12)
                  
                  
                     Järelevalveamet on veendunud, et Norra on koostanud tulemusliku likvideerimisprogrammi nende Norra piirkondade jaoks, kus endiselt esineb nakatumist Gyrodactylus salaris’ega. Samuti on järelevalveamet veendunud, et Norra on säilitanud taudivaba staatuse nendes Norra piirkondades, mida peetakse otsuse nr 58/16/COL-D alusel vabaks Gyrodactylus salaris’e nakkusest, ning on tõendanud taudivaba staatust kõigis muudes Norra piirkondades, mis ei ole likvideerimisprogrammiga hõlmatud. Järelevalveamet on veendunud, et Norra on tõendanud liikumispiiranguid kehtestavate riiklike meetmete asjakohasust ja vajalikkust, et ennetada taudi sissetoomist või tõrjuda selle levikut. Seetõttu kiidab järelevalveamet käesoleva otsusega riiklikud meetmed koosõlas määruse (EL) 2016/429 artikli 226 lõigetega 3 ja 4 heaks.
                  
               
                     (13)
                  
                  
                     Järelevalveamet esitas oma delegeeritud otsusega nr 201/21/COL (dokument nr 1212279) nõuetekohaselt otsuse eelnõu komiteele kooskõlas määruse (EL) 2016/429 artikli 226 lõikega 3 ja artikli 266 lõikega 2. Komitee kiitis otsuse eelnõu heaks. Seega on otsuse eelnõu kooskõlas komitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Käeoleva otsuse I lisa tabeli neljandas veerus loetletud Norra ja Islandi piirkonnad loetakse olevat kõnealuse tabeli esimese veeru asjaomastel ridadel loetletud taudidest vabad ning neile antakse määruse (EL) 2016/429 artikli 226 lõike 3 kohaselt heakskiit võtta vastu riiklikke meetmeid.
         
         
            Artikkel 2
            Kiidetakse heaks käesoleva otsuse II lisa tabeli neljanda veeru asjaomastel ridadel loetletud piirkondi hõlmavad likvideerimisprogrammid, mille Norra ja Island on vastu võtnud ja mis käsitlevad sama tabeli esimese veeru asjaomastel ridadel loetletud taude, mille suhtes kohaldatakse riiklikke meetmeid.
            Likvideerimisprogrammi kohaldamisaeg ei tohi ületada kuut aastat alates kuupäevast, mil järelevalveamet on selle esmakordselt heaks kiitnud. Nõuetekohaselt põhjendatud juhtudel võib järelevalveamet vastavalt Norra või Islandi taotlusel pikendada likvideerimisprogrammi kohaldamisaega veel kuue aasta võrra.
         
         
            Artikkel 3
            Eeldusel et asjaomase taudi suhtes kohaldatakse Norras või Islandil riiklikke meetmeid, võib käesoleva otsuse III lisa tabeli teises veerus nimetatud taudidele vastuvõtlikku liiki kuuluvaid veeloomi käesoleva otsuse I või II lisa tabeli neljandas veerus loetletud Norra ja Islandi asjaomastesse piirkondadesse vedada üksnes juhul, kui:
            
                        a)
                     
                     
                        need pärinevad EMP riigist või selle osast, mis on kõnealusest taudist vabaks tunnistatud, ning
                     
                  
                        b)
                     
                     
                        nendega on kaasas EMP päritoluriigi pädeva asutuse väljastatud ametlik sertifikaat, mis on koostatud vastavalt rakendusmääruse (EL) 2020/2236 I lisa 1., 2., 3. või 5. peatükis sätestatud asjakohasele loomatervise sertifikaadi näidisele ning milles on kooskõlas delegeeritud määruse (EL) 2020/990 artikli 13 lõike 2 punktiga c täpsustatud asjaomaste Norra või Islandi riiklike meetmete järgimiseks vajalikud tervisetagatised.
                     
                  
         
            Artikkel 4
            Norra ja Island esitavad järelevalveametile hiljemalt iga aasta 30. aprilliks aruande kooskõlas määruse (EL) 2016/429 artikli 226 lõikega 3 heaks kiidetud riiklike meetmete kohta.
            Aruandes esitatakse:
            
                        a)
                     
                     
                        teave eelneval kalendriaastal mis tahes asjaomase taudivaba staatuse säilitamiseks võetud meetmete kohta, sealhulgas vähemalt rakendusmääruse (EL) 2020/2002 III lisas sätestatud teave;
                     
                  
                        b)
                     
                     
                        teave mis tahes asjaomase likvideerimisprogrammi edenemise kohta, sealhulgas eelneval kalendriaastal tehtud analüüside üksikasjad ja vähemalt rakendusmääruse (EL) 2020/2002 V lisa 4. jaos sätestatud teave, ning
                     
                  
                        c)
                     
                     
                        põhjused, miks peaks taudivaba staatus säilima või miks tuleks likvideerimisprogrammi kohaldada veel ühe kalendriaasta jooksul. Eelkõige tuuakse välja ravi, vaktsiinide või taudidele resistentsete varude olemasolu või muu asjaomane areng, kui üks või mitu neist on alates eelmise aruande esitamisest muutunud Gyrodactylus salaris’e nakkuse puhul rakendatavaks ennetus- ja tõrjevõimaluseks.
                     
                  
         
            Artikkel 5
            Järelevalveamet võib tema poolt koosõlas määruse (EL) 2016/429 artikli 226 lõikega 3 heaks kiidetud Norra või Islandi riiklikke meetmeid muuta, kui käesoleva otsuse artikli 4 lõikes c osutatud teabest või muust loomatervise suundumusi käsitlevast teabest nähtub, et liikumispiirangute kehtestamine EMP riikide vahel ei ole enam vajalik või põhjendatud, et hoida ära asjaomase taudi sissetoomist või tõrjuda selle levikut.
         
         
            Artikkel 6
            Otsus nr 58/16/COL-D tunnistatakse käesolevaga kehtetuks.
         
         
            Artikkel 7
            Käesolev otsus jõustub selle allakirjutamise päeval.
         
         
            Artikkel 8
            Käesolev otsus on adresseeritud Norrale ja Islandile.
         
         
            Brüssel, 16. juuli 2021
            
               
                  EFTA järelevalveameti nimel delegeeritud otsuse nr 130/20/COL alusel
               
               
                  vastutav kolleegiumi liige
               
               Högni S. KRISTJÁNSSON
            
            
               Melpo-Menie JOSÉPHIDÈSE nimel,
               
                  kes kirjutab alla õigus- ja täitevasjade
               
               
                  osakonna direktorina
               
            
         
         
            (1)  Inkorporeeritud EMP lepingusse ühiskomitee 17. detsembri 2020. aasta otsusega nr 179/2020.
         
            (2)  Inkorporeeritud EMP lepingusse ühiskomitee 4. veebruari 2021. aasta otsusega nr 4/2021.
         
            (3)  Inkorporeeritud EMP lepingusse ühiskomitee 4. veebruari 2021. aasta otsusega nr 4/2021.
         
            (4)  Inkorporeeritud EMP lepingusse ühiskomitee 19. märtsi 2021. aasta otsusega nr 93/2021.
         
            (5)  EMP lepingu I lisa I peatüki osa 3.1 punktis 8 a eelnevalt nimetatud õigusakt, nõukogu 24. oktoobri 2006. aasta direktiiv 2006/88/EÜ vesiviljelusloomade ja vesiviljelustoodete loomatervishoiunõuete ning teatavate veeloomadel esinevate taudide ennetamise ja tõrje kohta, nagu seda on muudetud ja kohandatud EMP lepinguga kõnealuse lepingu I lisas osutatud valdkondlike kohandustega.
         
            (6)  EMP lepingu I lisa I peatüki osa 4.2 punktis 86 eelnevalt nimetatud õigusakt, komisjoni 12. detsembri 2008. aasta määrus (EÜ) nr 1251/2008, millega rakendatakse nõukogu direktiivi 2006/88/EÜ seoses vesiviljelusloomade ja vesiviljelustoodete turuleviimise tingimuste ja sertifitseerimisnõuetega ja ühendusse importimisega ning millega sätestatakse vektorliikide loetelu, nagu seda on muudetud ja kohandatud EMP lepinguga kõnealuse lepingu I lisas osutatud valdkondlike kohandustega.
         
            (7)  EMP lepingu I lisa I peatüki osa 4.2 punktis 94 nimetatud õigusakt, komisjoni 15. aprilli 2010. aasta otsus 2010/221/EL, millega kiidetakse heaks riiklikud meetmed, millega piiratakse teatavate vesiviljelusloomadel ja looduslikel veeloomadel esinevate taudide mõju kooskõlas nõukogu direktiivi 2006/88/EÜ artikliga 43, nagu seda on muudetud ja kohandatud EMP lepinguga kõnealuse lepingu I lisas osutatud valdkondlike kohandustega.
         
            (8)  OIE veeloomade tervise koodeks ja OIE veeloomade diagnostiliste testide käsiraamat.
      
      
         
            I LISA
            
               Norra ja Islandi piirkonnad, mis loetakse olevat teatavatest veeloomi mõjutavatest taudidest vabad ja mille puhul on heaks kiidetud riiklikud meetmed kooskõlas määruse (EL) 2016/429 artikli 226 lõikega 3
            
            
                        Taud
                     
                     
                        EFTA EMP riik
                     
                     
                        Kood
                     
                     
                        Heaks kiidetud riiklike meetmetega hõlmatud ala geograafiline piiritlus
                     
                     
                        EFTA järelevalveameti otsuse number, millega kiidetakse heaks riiklikud meetmed
                     
                  
                        
                           Gyrodactylus salaris’e nakkus (GS)
                     
                     
                        Norra
                     
                     
                        NO
                     
                     
                        Kogu territoorium, välja arvatud käesoleva dokumendi II lisas loetletud valgalad, mille puhul kohaldatakse GSi heaks kiidetud likvideerimisprogrammi
                     
                     
                        203/21/COL
                     
                  
      
      
         
            II LISA
            
               Norra ja Islandi piirkonnad, millel on teatavate veeloomi mõjutavate taudide likvideerimise programmid ja mille puhul on heaks kiidetud riiklikud meetmed kooskõlas määruse (EL) 2016/429 artikli 226 lõikega 3
            
            
                        Taud
                     
                     
                        EFTA EMP riik
                     
                     
                        Kood
                     
                     
                        Heaks kiidetud riiklike meetmetega hõlmatud ala geograafiline piiritlus
                     
                     
                        EFTA järelevalveameti otsuse number, millega kiidetakse heaks riiklikud meetmed
                     
                  
                        
                           Gyrodactylus salaris’e nakkus (GS)
                     
                     
                        Norra
                     
                     
                        NO
                     
                     
                        Skibotnelva, Signaldalselva ja Kitdalselva (Troms), Leirelva, Ranelva, Drevja, Fusta, Vefsna, Hundåla, Halsanelva, Hestdalselva, Dagsvikelva ja Nylandselva (Nordland), Batnfjordselva, Driva, Litledalselva, Usma (Øksendalselva) (Møre ja Romsdal), Drammenselva ja Lierelva (Buskerud), Vesleelva (Sandeelva) ja Selvikvassdraget (Vestfold) valgalad
                     
                     
                        203/21/COL
                     
                  
      
      
         
            III LISA
            
               Veeloomaliigid, mis on vastuvõtlikud taudidele, mille suhtes kohaldatakse riiklikke meetmeid kooskõlas määruse (EL) 2016/429 artikli 226 lõikega 1
            
            
                        Taud
                     
                     
                        Taudile vastuvõtlikud liigid
                     
                  
                        Karpkalade herpesviroos (KHV)
                     
                     
                        Rakendusmääruse (EL) 2018/1882 lisa tabeli 3. veerus loetletud liigid
                     
                  
                        Karpkalade kevadvireemia (SVC)
                     
                     
                        Jämepea (Aristichthys nobilis), kuldkala (Carassius auratus), harilik koger (Carassius carassius), valgeamuur (Ctenopharyngodon idellus), karpkala ja koi (Cyprinus carpio), pakslaup (Hypophthalmichthys molitrix), harilik säga (Silurus glanis), linask (Tinca tinca) ja säinas (Leuciscus idus)
                     
                  
                        Bakteriaalne neeruhaigus (BKD)
                     
                     
                        Kõik lõhelaste liigid
                     
                  
                        Nakkuslik pankrease nekroos (IPN)
                     
                     
                        Ameerika paalia (Salvelinus fontinalis), meriforell (Salmo trutta), lõhe (Salmo salar), idalõhe (Oncorhynchus spp.) ja siig (Coregonus lavaretus)
                     
                  
                        
                           Gyrodactylus salaris’e nakkus (GS)
                     
                     
                        Lõhe (Salmo salar), vikerforell (Oncorhynchus mykiss), arktika paalia (Salvelinus alpinus), ameerika paalia (Salvelinus fontinalis), harjus (Thymallus thymallus), järvepaalia (Salvelinus namaycush), meriforell (Salmo trutta) ja kõik nende liikidega kokku puutunud liigid
                     
                  
                        Austrite herpesviirus 1 μνar (OsHV-1 μνar)
                     
                     
                        Suur hiidauster (Crassostrea gigas)
                     
                  
                        Lõhelaste alfaviiruse nakkus (SAV)
                     
                     
                        Lõhe (Salmo salar), vikerforell (Oncorhynchus mykiss), meriforell (Salmo trutta)